
Uznesenie Okresný súd Lučenec v právnej veci spôsobilosti na právne úkony pozbaveného A. B., nar. XX.XX.XXXX, umiestneného v zariadení sociálnych služieb B., C. D. XXXX/XX, B., štátny občan SR, zastúpeného opatrovníčkou E. F., nar. XX.XX.XXXX, bytom G. XXX, štátna občianka SR za účasti H. I., nar. XX.XX.XXXX, bytom J. K., F. XXX, štátny občan SR v konaní o návrhu na zmenu opatrovníka, takto rozhodol: I. Súd o d v o l á v a E. F., narodenú XX.XX.XXXX, bytom G. XXX z funkcie opatrovníka osoby pozbavenej spôsobilosti na právne úkony A. B., narodeného XX.XX.XXXX. II. Osobe pozbavenej spôsobilosti na právne úkony A. B., narodenému XX.XX.XXXX u s t a n o v u j e za opatrovníka H. I., narodenú XX.XX.XXXX, bytom F. XXX, J. K., ktorá je o p r á v n e n á a p o v i n n á ho zastupovať, spravovať všetky jeho bežné záležitosti pri rozhodovaní o dôležitých životných otázkach v súvislosti s plánovaním a riadením jeho života ako aj vo všetkých majetkovo-právnych otázkach pri disponovaní s materiálnymi a finančnými prostriedkami v styku so štátnymi úradmi a úradmi samosprávy zaisťovaním a starostlivosťou o jeho zdravie, pričom všetky finančné a materiálne prostriedky j e p o v i n n á použiť v jeho záujme. III. V podstatných veciach potrebuje súhlas súdu. IV. Opatrovník j e p o v i n n ý predkladať súdu správu o výkone funkcie opatrovníka vždy k 30.06. a 31.12. v každom kalendárnom roku a po skončení zastupovania v prípade po uvoľnení z funkcie predložiť súdu záverečný účet zo správy majetku. V. Týmto uznesením s a m e n í uznesenie Okresného súdu Lučenec 4Ps/3/2019-21 zo dňa 15.03.2019.
č.k.:
VI. Žiaden z účastníkov n e m á nárok na náhradu trov konania. odôvodnenie: 1. Navrhovateľka podaným návrhom žiadala o zmenu opatrovníka pre A. B.. Ako dôvod uviedla, že uznesením Okresného súdu Lučenec č.k.: 4Ps/3/2019-21 mu bola ustanovená za opatrovníka. Nakoľko od 01.03.2024 ukončila pracovný pomer v ZSS Libertas Lučenec a plánuje cestovať a venovať sa svojim deťom, nebude mať možnosť zastupovať a spravovať všetky bežné záležitosti, ktoré jej vyplývajú z opatrovníctva. 2. Rozsudkom Okresného súdu Lučenec č.k.: 11Nc/548/90-5 zo dňa 08.11.1990 bol A. B. pozbavený spôsobilosti na právne úkony. Uznesením Okresného súdu Lučenec č.k.: 4Ps/3/2019-21 zo dňa 15.03.2019 mu bola ustanovená za opatrovníčku E. F..
3. Súd pojednával za neprítomnosti navrhovateľky, ktorá neúčasť na pojednávaní ospravedlnila zo zdravotných dôvodov. 4. H. I. na pojednávaní uviedla, že súhlasí s tým, aby bola ustanovená svojmu bratovi za opatrovníčku, keďže je umiestnený v ústave, kontaktujú sa len občas. 5. Podľa § 10 ods. 2 občianskeho zákonníka (ďalej len „OZ“) ak fyzická osoba pre duševnú poruchu, ktorá nie je len prechodná, alebo pre nadmerné požívanie alkoholických nápojov alebo omamných prostriedkov či jedov je schopná robiť len niektoré právne úkony, súd obmedzí jej spôsobilosť na právne úkony a rozsah obmedzenia určí v rozhodnutí. 6. Podľa § 26 OZ pokiaľ fyzické osoby nie sú spôsobilé na právne úkony, konajú za ne ich zákonní zástupcovia. 7. Podľa § 27 ods. 2 OZ zákonným zástupcom fyzickej osoby, ktorú súd rozhodnutím pozbavil spôsobilosti na právne úkony alebo ktorej spôsobilosť na právne úkony súd rozhodnutím obmedzil, je súdom ustanovený opatrovník. 8. Podľa § 28 OZ ak zákonní zástupcovia sú povinní aj spravovať majetok tých, ktorých zastupujú, a ak nejde o bežnú vec, je na nakladanie s majetkom potrebné schválenie súdu. 9. Podľa § 248 ods. 2 Civilného mimosporového poriadku (ďalej len „CMP“) ak súd rozhodne o obmedzení spôsobilosti na právne úkony, vo výroku rozsudku vymedzí rozsah, v akom spôsobilosť osoby na právne úkony obmedzil, a ustanoví jej opatrovníka. 10. Podľa § 272 CMP súd ustanoví opatrovníka fyzickej osobe, ak tak ustanovuje osobitný predpis. 11. Podľa § 274 ods. 1 CMP súd rozhoduje uznesením. 12. Podľa § 274 ods. 2 CMP uznesením, ktorým ustanovuje opatrovníka súd vymedzí rozsah opatrovníckych práv a povinností v súlade s účelom, na ktorý bol opatrovník ustanovený. 13. Podľa § 275 CMP súdom ustanovený opatrovník vykonáva svoje práva a povinnosti riadne a dbá na pokyn súdu. 14. Podľa § 276 CMP súd odvolá opatrovníka z výkonu funkcie na jeho návrh.
15. Podľa § 277 ods. 1 CMP súd dohliada na spôsob výkonu funkcie opatrovníka. 16. Podľa § 277 ods. 2 CMP súd opatrovníka odvolá ak stratí spôsobilosť na výkon funkcie, porušuje povinnosti, zneužíva svoje práva alebo z iných vážnych dôvodov. 17. Právna úprava opatrovníckeho konania je procesnoprávnou realizáciou ochrany osôb, ktoré boli obmedzené spôsobilosti na právne úkony, resp. v čase predchádzajúcom účinnosti civilného mimosporového poriadku boli tejto spôsobilosti pozbavené. V prípade ak súd rozhodol o obmedzení lebo o pozbavení spôsobilosti fyzickej osoby na právne úkony, súčasne rozhodne o ustanovení opatrovníka tejto osobe. Výkon funkcie opatrovníka predpokladá riadne plnenie povinnosti z jeho strany vo vymedzenom rozsahu a v záujme opatrovanca. Táto funkcia je čestná a jej výkon podlieha kontrole zo strany súdu. Súd vymenovaného opatrovníka odvolá, ak o to opatrovník požiada (§ 276 CMP). Opatrovníkom osobe pozbavenej spôsobilosti na právne úkony by mala byť predovšetkým osoba z jeho blízkeho okolia, tzn. príbuzná alebo iná blízka osoba. Vzhľadom na tú skutočnosť, že matka osoby obmedzenej spôsobilosti na právne úkony, ktorá bola ustanovená za jej opatrovníka požiadala o zmenu opatrovníka a navrhla za opatrovníka brata osoby obmedzenej spôsobilosti na právne úkony. Súd návrhu vyhovel, nakoľko ide o osobu blízku, ktorá bude v najlepšom záujme hájiť záujmy osoby obmedzenej spôsobilosti na právne úkony.
18. Zhodnotením všetkých uvedených skutočností súd má za to, že uvedená zmena opatrovníka je v záujme osoby pozbavenej spôsobilosti na právne úkony a preto v súlade s ust. § 272 až § 277 CMP súd rozhodol tak ako je uvedené vo výrokovej časti tohto uznesenia. Povinnosťou ustanoveného opatrovníka je predkladať príslušnému súdu správu o výkone opatrovníctva vždy k 30.06. a k 31.12. v každom kalendárnom roku. 19. O trovách konania súd rozhodol v súlade s § 52 CMP, podľa ktorého žiaden z účastníkov nemá nárok na náhradu trov konania ak tento zákon neustanovuje inak. Poučenie: Proti tomuto rozhodnutiu je prípustné odvolanie v lehote 15 dní odo dňa jeho doručenia, prostredníctvom Okresného súdu Lučenec, Ulica Dr. Herza 14, 984 37 Lučenec na Krajský súd v Žiline. V odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Podľa § 62 ods. 1, 2 Civilného mimosporového poriadku (ďalej len „C. m. p.“) je odvolanie možné odôvodniť aj tým, že súd prvej inštancie nesprávne alebo neúplne zistil skutočný stav veci. Odvolacie dôvody možno meniť a dopĺňať až do rozhodnutia o odvolaní. Podľa § 63 C. m. p. v odvolacom konaní možno uvádzať nové skutkové tvrdenia a predkladať nové dôkazné návrhy. Podľa § 64 C. m. p. zmena návrhu na začatie konania je v odvolacom konaní prípustná. Podľa § 65 C. m. p. odvolací súd nie je viazaný rozsahom odvolania vo veciach, v ktorých možno začať konanie aj bez návrhu. Podľa § 66 C. m. p. odvolací súd nie je odvolacími dôvodmi viazaný. Podľa § 67 C. m. p. na vady konania pred súdom prvej inštancie prihliada odvolací súd, len ak mali za následok nesprávne rozhodnutie vo veci. Podľa § 367 ods. 3 C. m. p. uznesenie o nariadení neodkladného opatrenia je vykonateľné vyhlásením; ak sa nevyhlasuje, je vykonateľné, len čo bolo vyhotovené. Ak povinný dobrovoľne nesplní, čo mu ukladá vykonateľné rozhodnutie, oprávnený môže podať návrh na vykonanie exekúcie podľa osobitného zákona; ak ide o rozhodnutie o výchove maloletých detí, návrh na súdny výkon rozhodnutia.

